# PAKALPOJUMA LĪGUMS

Rīgā

Dokumenta parakstīšanas datums ir pēdējā

pievienotā droša elektroniskā paraksta

un tā laika zīmoga datums

**Rīgas domes Izglītības, kultūras un sporta departaments**, turpmāk – Departaments vai Pasūtītājs, direktora Māra Krastiņa personā, kurš rīkojas saskaņā ar Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 17.12.2009. nolikuma Nr.36 “Rīgas domes Izglītības, kultūras un sporta departamenta nolikums” 15.3.6.apakšpunktu, no vienas puses, un

**Piegādātāju apvienība, kuru veido SIA “Corporate Systems”, reģistrācijas Nr. 40103307781,** valdes locekļa Aigara Cerusa personā, un **SIA “Izglītības sistēmas”, reģistrācijas Nr. 40103493322**, valdes priekšsēdētāja Jāņa Kaģa personā, turpmāk – Izpildītājs,

kopā sauktas – Puses, Departamenta atklātā konkursa „Elektroniskā žurnāla informācijas sistēmas pakalpojumi Rīgas domes Izglītības, kultūras un sporta departamenta padotībā esošo pirmsskolas izglītības iestāžu vajadzībām”, identifikācijas Nr. RD IKSD 2021/3, (turpmāk – Iepirkums) rezultātā noslēdz šādu Līgumu.

1. **Līguma priekšmets**
	1. Pasūtītājs uzdod Izpildītājam un Izpildītājs apņemas sniegt elektroniskā žurnāla informācijas sistēmas (turpmāk – Sistēma) pakalpojumus Departamenta padotībā esošo pirmsskolas izglītības iestāžu (turpmāk – PII) vajadzībām (turpmāk – Pakalpojums) saskaņā ar šī Līguma 1. pielikumu „Tehniskā specifikācija” (turpmāk – Tehniskā specifikācija) un Līguma 2. pielikumu „Finanšu piedāvājums” (turpmāk – Finanšu piedāvājums), kas abpusēji ir saskaņoti un atbilst Tehniskajai specifikācijai un Izpildītāja iesniegtajam piedāvājumam Iepirkumā.
	2. Izpildītājs veic Pakalpojumu, izmantojot savus resursus, iekārtas un materiālus.
	3. Pakalpojuma izpildes termiņš ir **60 mēneši no Līguma spēkā stāšanās brīža.**

# Līguma summa un norēķinu kārtība

* 1. Līgumcena ir **350 691,60** EUR (trīs simti piecdesmit tūkstoši seši simti deviņdesmit viens *euro*, 60 centi) bez pievienotās vērtības nodokļa (turpmāk – PVN).
	2. PVN tiek aprēķināts atbilstoši normatīvajiem aktiem.
	3. Puses ir vienojušās, ka avanss Izpildītājam netiek izmaksāts, līdz ar to Izpildītājam nav pienākums iesniegt Pasūtītājam avansa nodrošinājumu, kā arī Pusēm nav nepieciešams veikt avansa dzēšanu.
	4. Izpildītājs 10 (desmit) darbdienu laikā pēc Līguma spēkā stāšanās iesniedz Pasūtītājam Līguma izpildes nodrošinājumu bankas garantijas vai galvojuma apdrošināšana līguma (apdrošināšanas polises) veidā atbilstoši Iepirkuma nolikuma 9. punkta prasībām.
	5. **Līguma izpildes nodrošinājuma apmērs ir 10% apmērā no viena gada Līgumcenas bez PVN, t.i., 7013,83 EUR (septiņi tūkstoši trīspadsmit *euro*, 83 centi).**
	6. Līguma izpildes nodrošinājums ir spēkā 12 (divpadsmit) mēnešus, skaitot no Līguma noslēgšanas dienas.
	7. Līguma izpildes nodrošinājums tiek izmantots, lai segtu Pasūtītāja prasījumus (zaudējumu, procentu, līgumsodu) pret Izpildītāju, kas rodas Līguma izpildes laikā vai tā izbeigšanas gadījumos.
	8. Finanšu piedāvājumā norādītā vienas vienības cena ir nemainīga neatkarīgi no Sistēmas lietotāju – Departamenta padotībā esošo PII skaita.
	9. Mēneša maksājuma apmērs tiek aprēķināts, Līguma 2. pielikumā “Finanšu piedāvājums” norādīto PII skaitu reizinot ar viena mēneša maksu bez PVN par vienu PII.
	10. Pēc Sistēmas ieviešanas un Pakalpojuma uzsākšanas Pasūtītājs apmaksā Izpildītāja rēķinu par iepriekšējā ceturksnī (iepriekšējos trīs mēnešos) sniegtajiem Pakalpojumiem 20 (divdesmit) darba dienu laikā pēc pieņemšanas – nodošanas akta par iepriekšējā ceturksnī sniegtajiem Pakalpojumiem parakstīšanas un rēķina iesniegšanas Līguma 3.nodaļā noteiktajā kārtībā, ieskaitot maksu Izpildītāja norādītajā kontā.
	11. Ja Līguma laikā slēgtas vienošanās par izmaiņu pieprasījumu realizāciju, Pasūtītājs apmaksā izmaiņu pieprasījumu realizāciju pēc darbu pieņemšanas-nodošanas akta parakstīšanas, 20 (divdesmit) darba dienu laikā pēc Pakalpojuma pieņemšanas – nodošanas akta parakstīšanas un rēķina iesniegšanas Departamentā Līguma 3.nodaļā noteiktajā kārtībā, ieskaitot to Izpildītāja norādītajā kontā.

# Rēķina formāts un iesniegšanas kārtība

* 1. Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas valstspilsētas pašvaldības portālā [www.eriga.lv,](http://www.eriga.lv/) sadaļā “Rēķinu iesniegšana” norādītajai informācijai par elektroniskā rēķina formātu.
	2. Izpildītājam ir pienākums pašvaldības portālā [www.eriga.lv](http://www.eriga.lv/) sekot līdzi iesniegtā rēķina apstrādes statusam.
	3. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu (10 (desmit) darba dienas) skaita no dienas, kad Izpildītājs ir iesniedzis atkārtotu rēķinu.

# Pakalpojuma izpildes nodošanas un pieņemšanas kārtība

* 1. **Pakalpojumu Izpildītājs uzsāk sniegt 5 (piecu) mēnešu laikā, skaitot no Līguma noslēgšanas dienas**, kad ir veikta Sistēmas ieviešana (Tehniskās specifikācijas 13. punkts), par ko tiek sastādīts un parakstīts darbu nodošanas – pieņemšanas akts:
		1. Ne vēlāk, kā 2 (divu) mēnešu laikā pirms Pakalpojuma uzsākšanas dienas, Izpildītājs veic Sistēmas demonstrāciju Pasūtītājam, demonstrācijas mērķis ir pārliecināties par Sistēmas atbilstību Tehniskās specifikācijas prasībām.
			1. Sistēma tiks atzīta par atbilstošu, ja pilnībā būs iespējams izpildīt Tehniskajā specifikācijā norādītās prasības;
			2. ja demonstrācijas rezultātā tiks konstatēta neatbilstība līdz 5 prasībām (sīkākajā prasību detalizācijas līmenī), demonstrācija tiks uzskatīta par veiksmīgu, konstatētās neatbilstības Izpildītājs novērš līdz Sistēmas ieviešana ekspluatācijā;
			3. ja demonstrācijas rezultātā tiks konstatēta neatbilstība vairāk, kā 5 (piecām) prasībām, termiņā, par kuru Pasūtītājs un Izpildītājs vienojušies, Izpildītājs veic funkcionalitātes pilnveidošana un atkārtotu demonstrāciju;
			4. līdz Sistēmas demonstrēšanai Izpildītājam sadarbībā ar Pasūtītāju jāsagatavo novērtējumu par ietekmi uz personas datu aizsardzību (Tehniskās specifikācijas 1.pielikums) un pārskats par pasākumiem, kas paredzēti risku novēršanai (Tehniskās specifikācijas 2.pielikums); šo dokumentu neiesniegšana, nesaskaņošana vai normatīvo aktu pārkāpumu vai būtisku iebildumu/rekomendāciju saņemšana no Rīgas domes Datu aizsardzības un informācijas tehnoloģiju drošības centra puses var būt iemesls Sistēmas ieviešanas aizturēšanai līdz to iesniegšanai un saskaņošanai, vai problēmu novēršanai.
	2. Pēc Sistēmas ieviešanas un Pakalpojuma uzsākšanas Izpildītājs iesniedz Pasūtītājam pieņemšanas – nodošanas aktu par iepriekšējā ceturksnī (iepriekšējos trīs mēnešos) sniegtajiem Pakalpojumiem, kurā norāda Sistēmas lietotāju – PII skaitu. Pasūtītājs 5 (piecu) darba dienu laikā pēc Izpildītāja darbu nodošanas – pieņemšanas akta saņemšanas pārbauda tajā norādīto datu atbilstību un iesniedz Izpildītājam pretenziju neatbilstības gadījumā vai akceptē un paraksta darbu nodošanas – pieņemšanas aktu.
	3. Izpildītājs pēc Pasūtītāja pieprasījuma izstrādā un nodod Pasūtītājam izmaiņu pieprasījumus un nodrošina to integrāciju Sistēmā un darbināšanu visā Līguma darbības laikā.
		1. Sistēmas pielāgojumus (ja tādi nepieciešami) Izpildītājam jāizstrādā 3 (trīs) mēnešu laikā, skaitot no Līguma vienošanās noslēgšanas dienas;
	4. Pēc Sistēmas pielāgojumu (ja tādi nepieciešami) izstrādes Izpildītājs iesniedz Pasūtītājam pieņemšanas – nodošanas aktu par Sistēmas pielāgojumu Pakalpojumiem. Pasūtītājs 5 (piecu) darba dienu laikā pēc Izpildītāja darbu nodošanas – pieņemšanas akta saņemšanas pārbauda tajā norādīto datu atbilstību un iesniedz Izpildītājam pretenziju neatbilstības gadījumā vai akceptē un paraksta darbu nodošanas – pieņemšanas aktu.

# Pušu atbildība

* 1. Izpildītājam, papildus citos Līguma punktos noteiktajam, ir šādi pienākumi:
		1. sniegt Pakalpojumus Līgumā paredzētajā termiņā, apjomā un kvalitātē atbilstoši normatīvo aktu prasībām;
		2. nekavējoties informēt Pasūtītāju par jebkādiem šķēršļiem vai apstākļiem, kas kavē Līgumā noteikto Pakalpojumu pienācīgu sniegšanu.
	2. Par Pakalpojuma uzsākšanas (Līguma 4.1.punkts) kavējumu Izpildītājs maksā Pasūtītājam līgumsodu 30% (trīsdesmit procentu) apmērā no Pakalpojuma viena mēneša maksas (mēneša maksājuma apmērs tiek aprēķināts, Līguma 2. pielikumā “Finanšu piedāvājums” norādīto PII skaitu reizinot ar viena mēneša maksu par vienu PII), bet ne vairāk, kā 10% no viena gada Pakalpojuma maksas bez PVN.
	3. Ja Pakalpojuma uzsākšanas brīdī nav pieejamas visas neobligātās prasības, kuru realizāciju Izpildītājs piedāvājis, mēneša maksājums tiek samazināts par 5% (pieciem procentiem) par katru nerealizēto Līguma 1.pielikumā norādīto neobligāto prasību.
	4. Par Pieejamības prasību nenodrošināšanu ikmēneša rēķins par sniegto pakalpojumu tiek samazināts šādā apmērā:
		1. ja netiek nodrošināts pieejamības laiks darbdienās, no 7:00 līdz 21:00, mēneša maksājums tiek samazināts par 2% (diviem procentiem) par katru virsnormatīva kavējuma procentu (Tehniskajā specifikācijā noteiktā pieejamības laika pasliktinājumu);
		2. ja netiek nodrošināts pieejamības laiks brīvdienās, kā arī darbdienās no 21:00 līdz 7:00, mēneša maksājums tiek samazināts par 1% (vienu procentu) par katru virsnormatīva kavējuma procentu (Tehniskajā specifikācijā noteiktā pieejamības laika pasliktinājumu).
	5. Ja Pasūtītājs savas vainas dēļ nav veicis Līgumā noteikto maksājumu 30 (trīsdesmit) dienu laikā pēc rēķina saņemšanas dienas, Izpildītājam ir tiesības pieprasīt no Pasūtītāja līgumsodu 0,1 % apmērā no savlaicīgi neveiktā maksājuma summas par katru nokavēto attiecīgā termiņa dienu, bet ne vairāk kā 10 % no savlaicīgi neveiktā maksājuma summas.
	6. Visi no Pasūtītāja vai Izpildītāja saņemtie maksājumi pirmām kārtām tiek ieskaitīti līgumsoda apmaksā.
	7. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
	8. Pasūtītājs sadarbojas ar Izpildītāju, nodrošinot nepieciešamo atbalstu Pakalpojuma organizatorisko un tehnisko jautājumu risināšanā, sniedz Izpildītājam pēc tā pieprasījuma visu informāciju un dokumentāciju, kas nepieciešama, lai nodrošinātu Pakalpojuma veiksmīgu izpildi.
	9. Izpildītājs ir atbildīgs par zaudējumiem, kuri Pasūtītajam radušies, ja Izpildītājs nav nodrošinājis personas datu aizsardzību, kā rezultātā pret Pasūtītāju celta prasība vai piemērots administratīvais sods. Šāda atbildība neiestājas, ja zaudējumi nav radušies Izpildītāja vainas dēļ.
	10. Izpildītājam ir pienākums bez papildu samaksas novērst Pasūtītāja izvēlētu auditoru konstatētos personas datu apstrādes pārkāpumus vai Sistēmas drošības kļūdas.
	11. Pakalpojums Izpildītājam jāveic Tehniskajā specifikācijā norādītajā kārtībā.
	12. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
	13. Izpildītāja speciālisti un apakšuzņēmēji ir juridiska persona, kas ir reģistrēta NATO, Eiropas Savienības vai EEZ dalībvalstī;
	14. Izpildītāja patiesā labuma guvēji ir: SIA “Corporate Systems” patiesā labuma guvējs Aigars Ceruss (valstspiederība Latvijas Republika) kā SIA “Corporate Systems” izpildinstitūcijas vai pārvaldes institūcijas pārstāvis; SIA “Izglītības sistēmas” patiesā labuma guvēji: Jānis Kaģis (valstspiederība Latvijas Republika) kā SIA “Izglītības sistēmas” izpildinstitūcijas vai pārvaldes institūcijas pārstāvis; Andris Gailītis (valstspiederība Latvijas Republika) kā SIA “Izglītības sistēmas” izpildinstitūcijas vai pārvaldes institūcijas pārstāvis; Andris Putāns (valstspiederība Latvijas Republika) uz SIA “Izglītības sistēmas” īpašumtiesību pamata; Jānis Strods (valstspiederība Latvijas Republika) uz Sabiedrība ar ierobežotu atbildību "WHITEBARN" īpašumtiesību pamata.
	15. **Vienlaikus ar Līgumu Puses paraksta Pārziņa un Apstrādātāja līgumu (šī Līguma 3.pielikums).**
	16. Ja Izpildītāja vainas pēc ir radies personas datu aizsardzības pārkāpums jeb drošības pārkāpums, kura rezultātā notikusi nejauša vai nelikumīga nosūtīto, saglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem, Pasūtītājam ir tiesības no Izpildītāja prasīt saņemt kompensāciju par tam nodarītajiem tiešajiem zaudējumiem un Izpildītājs tos sedz.
	17. Gadījumā, ja Vispārīgās datu aizsardzības regulas[[1]](#footnote-1) (turpmāk – Regula) ietvaros fiziska persona vēršas pret Pasūtītāju par kaitējumu (vai prasību), kuru tai nav nodarījis Pasūtītājs vai kuru tai ir nodarījis Izpildītājs vai Izpildītājs ir par to vainojams, Izpildītājs apņemas iestāties Pasūtītāja vietā un kompensēt tam visus zaudējumus un izmaksas.
	18. Pasūtītājs nav atbildīgs par Izpildītāja izvēlētajiem vai lietotajiem programmatūras un tehniskajiem risinājumiem, piemēram, par mākoņpakalpojumu sniedzējiem, to kvalitāti, drošību vai rīcību.
	19. Ņemot vērā, ka Regula paredz plašāku zaudējumu segumu nekā Līgums, tiešo zaudējumu, kuri radušies no Regulas prasību tieša pārkāpuma, kompensējamais apmērs netiek ierobežots Līgumā noteiktajā apjomā.
	20. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
1. **Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste**
	1. Iepirkuma pieteikumā Izpildītājs ir norādījis, ka nebalstīsies uz citu personu iespējām, lai apliecinātu kvalifikācijas atbilstību Iepirkuma dokumentācijā noteiktajām prasībām.
	2. Iepirkuma pieteikumā Izpildītājs ir norādījis, ka Līguma izpildē neiesaistīs apakšuzņēmēju/-s, kura/-u sniedzamo pakalpojumu vērtība ir vismaz 10 procenti no Līguma vērtības.
	3. Izpildītājs nav tiesīgs bez saskaņošanas ar Pasūtītāju iesaistīt papildu apakšuzņēmējus Līguma izpildē. Izpildītājam ir pienākums vismaz 5 darbdienas iepriekš rakstiski saskaņot ar Pasūtītāju papildu apakšuzņēmēju iesaistīšanu Līguma izpildē.
	4. Pasūtītājs nepiekrīt Izpildītāja pieteikumā norādītā apakšuzņēmēja nomaiņai, ja pastāv kāds no šādiem nosacījumiem:
		1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
		2. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma  [42. panta](https://likumi.lv/ta/id/287760#p42) pirmajā minētajiem pretendentu izslēgšanas gadījumiem.
	5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma  [42. panta](https://likumi.lv/ta/id/287760#p42) noteikumus. Publisko iepirkumu likuma  [42. panta](https://likumi.lv/ta/id/287760#p42) trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
	6. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā punkta noteikumiem.
2. **Līguma stāšanās spēkā un izbeigšana.**
	1. Līgums stājas spēkā ar brīdi, kad Puses to parakstījušas.
	2. Pasūtītājs ir tiesīgs vienpusēji izbeigt Līgumu pirms termiņa šādos gadījumos:
		1. ja Izpildītājs nav iesniedzis Pasūtītājam Līguma izpildes nodrošinājumu atbilstoši Līguma 2.4., 2.5. un 2.6. punkta nosacījumiem;
		2. ja Izpildītāja vainas dēļ Pakalpojuma sniegšana nav uzsākta 12 (divpadsmit) mēnešu laikā, skaitot no Līguma noslēgšanas dienas;
		3. ja Pasūtītāja izvēlēts auditors konstatējis Sistēmas drošības nepilnības, kuru dēļ iespējama nesankcionēta piekļuve pie datiem, datu bojāšana, pārveidošana vai dzēšana un Izpildītājs nav novērsis šādas drošības nepilnības 1 (viena) mēneša laikā;
		4. ja Sistēmas pieejamība darba dienās, no 7:00 līdz 21:00, mērot mēneša intervālā ir zemāka par 90% (deviņdesmit procentiem);
		5. ja Izpildītājs nav novērsis Pasūtītājam nodarītos zaudējumus.
		6. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		7. ja iestājies Ministru kabineta 28.07.2015. noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” [36.](https://likumi.lv/ta/id/275671#p36)un [36.1](https://likumi.lv/ta/id/275671#p36_1) punktā noteiktais ierobežojums attiecībā uz patieso labuma guvēju un kompetentā valsts drošības iestāde nav saskaņojusi līguma turpināšanu.
	3. Izbeidzot Līgumu saskaņā ar Līguma 7.2.1.– 7.2.5. apakšpunktu, Līgums uzskatāms par izbeigtu 7. (septītajā) dienā pēc Pasūtītāja paziņojuma par līguma izbeigšanu (ierakstītā vēstule) izsūtīšanas dienas.
	4. Pasūtītājs nekavējoties vienpusēji atkāpjas no Līguma, ja iestājas Līguma 7.2.6. vai 7.3.7. punktā minētie gadījumi.
	5. Puses ir atbildīgas par Līguma saistību neizpildi Latvijas Republikas normatīvajos aktos noteiktajā kārtībā.

# Nepārvarama vara

* 1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas *(Force Majeure)* apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
	2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
	3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
	4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
	5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.

# Strīdu izskatīšanas kārtība

* 1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.

# Noslēguma noteikumi

* 1. Visi Līguma grozījumi un papildinājumi noformējami rakstiski. Tie pievienojami Līgumam kā pielikumi un kļūst par Līguma neatņemamām sastāvdaļām.
	2. Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
	3. Līguma grozījumi vai papildinājumi ir pieļaujami pie nosacījuma, ka tie nav pretrunā ar Publisko iepirkumu likuma (turpmāk – PIL) nosacījumiem. Saskaņā ar PIL 61. pantā noteikto Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma dokumentos noteikto mērķi).
	4. Līdzēji var veikt šādus būtiskus Līguma grozījumus:
		1. Līgumsaistību izpildes termiņš var tikt pagarināts, ja Pakalpojuma uzsākšana tiek aizkavēta no Izpildītāja neatkarīgu apstākļu dēļ, bet nepārsniedzot kopējo Līguma termiņu 60 mēneši.
		2. Sniedzamā pakalpojuma apjoms var tikt mainīts, atbilstoši faktiskajiem apstākļiem (piemēram, pirmsskolas izglītības iestāžu (turpmāk – PII) skaits, pamat grupu skaits, audzināmo skaits). Par faktisko apstākļu izmaiņām Pasūtītājs rakstveidā informē Izpildītāju mēnesi iepriekš.
	5. Pasūtītājam ir nepieciešami papildu pakalpojumi – Sistēmas funkcionalitātes papildinājumi, kas nebija iekļauti sākotnējā Iepirkuma tehniskajā specifikācijā vai nepieciešami Sistēmas efektīvākai darbībai. Par iespējamām izmaiņām Pasūtītājs informē izpildītāju ne vēlāk kā 10 (desmit) darba dienas pirms kārtējā mēneša uzsākšanas.
		1. Līguma grozījumi var attiekties uz līgumcenas pārskatīšanu (palielināšanu vai samazināšanu).
	6. Būtisku Līguma grozījumu gadījumā Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 procentus no sākotnējās iepirkuma līguma līgumcenas.
	7. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
	8. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
	9. Pušu kontaktpersona savstarpēji sadarbības koordinēšanai Līguma ietvaros:
		1. Pasūtītāja kontaktpersona: Kristīne Graudumnniece, tālr. \_\_\_\_, e-pasts \_\_\_\_\_;
		2. Izpildītāja kontaktpersonas:
			1. SIA “Corporate Systems” Imants Felsbergs, Tālr.: \_\_\_\_, e-pasts: \_\_\_\_;
			2. SIA “Izglītības sistēmas” Jānis Kaģis, \_\_\_, \_\_\_\_\_.
	10. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
		1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
		2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;
		3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
	11. Līgumam ir pievienoti 3 (trīs) pielikumi, kas ir Līguma neatņemamas sastāvdaļas:
		1. 1. pielikums “Tehniskā specifikācija” uz 61 (sešdesmit vienas) lapām;
		2. 2. pielikums “Finanšu piedāvājums “uz 1 (vienas) lapas.
	12. Līgums sastādīts latviešu valodā. Pusēm pieejams abpusēji ar drošu elektronisko parakstu parakstīts Līgums.
1. **Pušu rekvizīti un paraksti**

|  |  |
| --- | --- |
| PasūtītājsRīgas domes Izglītības, kultūras unsporta departaments Juridiskā adrese Krišjāņa Valdemāra iela 5, Rīga, LV-1010Tālrunis: 67026816e-pasts: iksd@riga.lvNorēķinu rekvizīti:MaksātājsRīgas pilsētas pašvaldībaRātslaukums 1, Rīga, LV-1050Reģistrācijas Nr. 90011524360PVN reģ. Nr. LV90011524360Konts: LV32RIKO0021001916020Banka: Luminor Bank AB Latvijas filiāleKods:  RIKOLV2XSaņēmējsRīgas domes Izglītības, kultūras un sporta departaments RD struktūrvienības kods 210Dokumentu ar drošu elektronisko parakstu parakstīja Māris Krastiņš | **Izpildītājs** Piegādātāju apvienība, kuru veido SIA “Corporate Systems” un SIA “Izglītības sistēmas” SIA “Corporate Systems”, reģistrācijas Nr. 40103307781, Juridiskā adrese Pārslas iela 3, Rīga, LV-1002,Tālrunis \_\_\_\_\_e-pasts: info@csystems.lv;Banka: SEB banka ASKods: UNLALV2XKonts: LV26UNLA0055001077689Dokumentu ar drošu elektronisko parakstu parakstīja Aigars Cerussun SIA “Izglītības sistēmas”, reģistrācijas Nr. 40103493322Juridiskā adrese Čuibes iela 17, Rīga, LV-1063,Tālrunis \_\_\_\_\_e-pasts: info@e-klase.lv;Banka: SEB banka ASKods: UNLALV2XKonts: LV92UNLA0050018630373Dokumentu ar drošu elektronisko parakstu parakstīja Jānis Kaģis  |

1. [EUR-Lex - 32016R0679 - LT - EUR-Lex (europa.eu)](https://eur-lex.europa.eu/legal-content/LV/ALL/?uri=CELEX%3A32016R0679) [↑](#footnote-ref-1)